கி.ராவின் எழுத்தில் அடிக்கடிக் காணப்படும் ஓர் நடையியல் கூறாகச் சொலவடைகளைக் குறிப்பிடலாம். சொலவடைகளைச் சொலவம், சொலவாந்திரம் எனப் பல சொற்களால் குறிப்பிடுகிறார். தமிழ்ச் சொல வடைகள் குறித்து ஒரு பொருள் பொதிந்த கட்டுரையும் எழுதியுள்ளார் (2011, 59). சொலவடைகளைத் தனியே வைத்துப் பொருள் காண்பது அரிது என்றும் அவற்றைப் பனுவலில் வைத்துப் புரிந்து கொள்வது எளிதென்றும் அக்கட்டுரையில் விளக்குவார். கிராமங்களில் ஊழியம் செய்யும் தோழர்கள் அம்மக்களிடையே புழங்கும் சொலவடைகளை உடனடியாகத் திரட்ட வேண்டும் என்று தம் விருப்பத்தினையும் கி.ரா பதிவு செய்துள்ளார். சொலவடைகளுக்குச் சில எடுத்துக்காட்டுக்கள்